TRIBUNAL GĦAL TALBIET ŻGĦAR ĠUDIKATUR DR. JOSEPH GATT LL.D. Udjenza ta' nhar it-Tnejn, 21 ta' Ġunju 2021 Talba Nru: 142/20 JG Numru fuq il-lista: 2 Dottor Karen Fox (KI 42985(M)) bħala amministrattriċi ta' Apollo Court Residents Association (Condominium No. 2644) Vs Anthony Dugo (K.I. 6149560(M)) Ra l-Avviż tat-Talba ippreżentat fis-7 ta' Lulju 2020 , permezz ta' liema, l-attriċi, qua amministrattriċi talbet lit-Tribunal jikkundanna lill-konvenut jħallas lill- attriċi l-ammont ta' disa' mija, tmienja u ħamsin Ewro u tmienja u għoxrin ċenteżmu tal-Ewro (€958.28) rappreżentanti sehem tal-konvenut mill-ispejjeż t'amministrazzjoni u sehem tal-ħlas tar-riparazzjoni tal-lift ġewwa l-condominia indikat fl-istess Avviż. Intalbu wkoll l-ispejjeż u l-imgħax1; Ra n-nota tat-22 ta' Frar 2021, permezz ta' liema, l-konvenut, tramite d-difensur legali tiegħu, rreġistra ammissjoni għat-Talba2; Ra n-nota tal-attriċi tal-21 ta' Mejju 2021, permezz ta' liema rriduċiet l-ammont għal erba' mija, tmienja u ħamsin Ewro u tmienja u għoxrin ċenteżmu (€458.28)3; Ra dak reġistrat fis-seduta tal-31 ta' Mejju 20214; Ra l-atti proċesswali kollha; Ikkunsidra; Illi kif jirriżulta mir-riassunt hawn fuq magħmul, d-deċiżjoni attwali ma tirrigwardax aktar dak mitlub fl-Avviż oriġinali5. Illi wkoll, kif indikat hawn fuq, l-konvenut, tramite l-avukat difensur tiegħu, rreġistra ammissjoni għat-Talba kif magħmula. Illi għalkemm l-attriċi naqset milli tipproduċi xhieda u dokumenti in sostenn tat- talba tagħha, dawn iż-żewġ fatti proċesswali hawn fuq deskritti ma jagħtux aktar lok fejn dan it-Tribunal jista' jintilef. Fl-ewwel lok, bil-fatt lill-konvenut ħallas 5 U dan peress li permezz ta' nota ta' riduzzjoni l-ammont oriġinarjament mitlub ġie ridott wara ħlas mill-konvenut. parti mid-debitu matul il-proċeduri, ġara li huwa ammetta l-eżistenza tad-dejn. Huwa ben magħruf li l-ħlas jippreżumi debitu. Illi in oltre, n-nota t'ammissjoni tal-konvenut hija aktar qawwija minn kull evidenza oħra u dan in omaġġ tal-prinċipju li "confessio est probatio Illi finalment, għandu jkun indiskuss li l-konsegwenza naturali (sakemm ma tingħatax raġuni valida) ta' dan il-ħlas huwa l-indennizz tal-ispejjeż ġudizzjarji li saru propju għal-irkupru tad-dejn oriġinali7. Dan sejjer jgħodd ukoll għal dak li jikkonċerna l-ħlas tal-imgħax, liema interessi ġew mitluba fl-Avviż. Għaldaqstant, t-Tribunal qiegħed jiddeċiedi din it-Talba billi, fid-dawl tal- ammissjoni tal-konvenut, jilqa' t-Talba hekk kif ridotta u jikkundanna l-konvenut jħallas l-ammont ta' erba' mija, tmienja u ħamsin Ewro u tmienja u għoxrin ċenteżmu (€458.28), bl-imgħax mis-7 ta' Lulju 2020 sad-data tal-pagament L-ispejjeż jitħallsu fl-intier tagħhom mill-konvenut. Dr. Joseph El Aida Chaffey LL.D. Ġudikatur 7 Fis-sentenza fl-ismijiet Michael Baldacchino Kerr k/a Kerr vs Joseph Pechar (Citazzjoni Numru. 504/1997/1) mogħtija mill-Prim Awla tal-Qorti Ċivili nhar is-17 ta' Marzu 2004 reġa ġie ribadit hekk: "Hu principju pacifikament akkolt illi l-konvenut sokkombent li jirrikonoxxi li ghandu jaghti, u fil- fatt jghaddi wkoll ghall-hlas, ma jistax jigi mehlus mill-hlas ta' l-ispejjez jekk ma jkunx hemm xi raguni in kuntrarju (Kollez.